《过香积废寺》
明代·韩晟

空山虽有寺，净土已无僧。蛙閒登荒殿，鼯穷窜寿藤。

法身经雨绘，慈相任尘缯。销歇有如此，令人感慨增。

作者简介：韩晟，字寅仲。博罗人。鸣金长子。明神宗万历十九年（一五九一）举人，授浙江遂安令，解组归，隐城东别墅。有《书云台稿》、《雁木稿》、《燕市稿》诸集。清乾隆《博罗县志》卷一二、道光《广东通志》卷七五。